Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: közlekedési okmányok kiadásáról és visszavonásáról szóló 35/2000. (XI. 30.) BM rendeletet, és ellenõrizze a Központi
Paragraph Index: 119

közlekedési okmányok kiadásáról és visszavonásáról szóló 35/2000. (XI. 30.) BM rendeletet, és ellenõrizze a Központi Okmányirodában és a körzetközponti okmányirodákban a felhívása érvényesülését. Kapcsolódó ügyek: OBH 2591/2003.; 5226/2003.; 2415/2004.; 1560/2004.; 1957/2004.; 2777/2004.; 6106/2004.; 6673/2004. OBH 4174/2005. A gyermekek megfelelõ testi, szellemi és erkölcsi fejlõdéshez való jogával és a hátrányos megkülönböztetés tilalmát összefüggõ visszásságot okoz, ha a családi házat gyámhivatali engedéllyel elhagyó fiatalkorú után – jogszabályi rendelkezés alapján – senki sem jogosult családi pótlékot igényelni, és az is ha a jogszabály nem szabályozza a szülõ tartási kötelezettségét a szülõi házat elhagyó 16 éves fiatalkorú esetén. A panaszos fiát a bíróság az édesanyjához helyezte, de a 16 éves fiú a gyámhivataltól kérte, hogy apai nagyanyjához költözhessen. A gyámhivatal az engedélyt megadta, és a fiú a szülõi házat elhagyta. Ettõl kezdve a 18. életéve betöltéséig senki sem kapott utána családi pótlékot. A nagyanya elõbb azt jelezte a gyámhivatalnak, hogy unokája édesanyja nem adja át neki a családi pótlékot és a gyermek tartásához semmilyen módon nem járul hozzá, ezért az unokája után bejelentette a családi pótlékra az igényét. A családtámogatási osztály a kérelmét elutasította, amivel szemben fellebbezést nyújtott be, de a Magyar Államkincstár az elsõfokú határozatot helybenhagyta. A gyámhivatal bejelentésre észlelte, hogy a családi pótlékot senki nem veszi fel, ezért az anyát levélben felszólította, hogy igényelje meg visszamenõleg is a családi pótlékot, és azt adja át a fiának, de az nem járt eredménnyel. A fiú nagykorúságát elérve 2005-ben már saját jogán igényelte a családi pótlékot, és a fel nem vett családi pótlékot visszamenõlegesen is kérte. A panaszos apa, akinek a háztartásában a fiú tartózkodott, szintén igényelte a családi pótlékot. A családtámogatási osztály a panaszos és fia visszamenõleges megtérítés iránti kérelmét elutasította, a családi pótlékot csak

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes